ANEXA nr. 4

CONTRACT PRIVIND ACORDAREA SPRIJINULUI FINANCIAR

**Cap. I - PĂRŢILE CONTRACTANTE**

**Art.1 –** Părțile contractante

Orașul Cajvana, cu sediul în str. Principală, nr. ...., judeţul Suceava , cod fiscal ......, cont RO...TREZ ........, deschis la Trezoreria municipiului Suceava, reprezentat prin primar, domnul Tomăscu Gheorghe, denumit în continuare finanţator, și

Unitatea de cult ................................................................................................. reprezentată prin..................................................................................., cu sediul în localitatea ……........................,str.............................,nr........, judetul............................, cod fiscal................................................, cont............................................................................., deschis la..........................................................................................având Statutul de organizare şi funcţionare recunoscut prin (lege, încheiere jud.)………..…....../................., emisă de ………………………………….…......, numit în continuare beneficiar, au încheiat prezentul contract de finanțare în următorii termeni și condiții.\_\_\_\_\_

**CAPITOLUL II - Obiectul şi valoarea contractului**

**Art. 2** *-* Obiectul contractului

(1) Prezentul contract are ca obiect finanţarea din bugetul local al orașului Cajvana, a lucrărilor prevăzute de beneficiar în cererea pentru acordarea sprijinului financiar, potrivit dosarului şi a documentaţiei depuse.

(2) Beneficiarul îşi asumă responsabilitatea să utilizeze fondurile care îi sunt alocate în scopul prevăzut în cererea de finanţare.

**Art. 3** - Valoarea contractului

Valoarea contractului este de lei, sumă alocată Beneficiarului de către finanțator în baza HCL nr. … privind ….. .

**CAPITOLUL III - Durata contractului**

**Art. 4** - Derularea contractului

Prezentul contract intră în vigoare la data semnării lui de către părţi şi încetează la data de 31 decembrie al anului finanțării.

**CAPITOLUL IV - Obligaţiile părţilor**

**Art. 5** - Obligaţiile Beneficiarului

Pe lângă toate obligațiile prevăzute în Regulamentul de finanțare, beneficiarul are următoarele obligații:

a) să execute lucrările finanţate aşa cum sunt identificate ele în cererea de finanţare;

b) să nu prezinte la justificare documente care conţin achiziţii de materiale sau servicii, altele decât cele pentru care a fost acordat sprijinul financiar, care nu sunt cuprinse în devizul înaintat pentru obţinerea sprijinului financiar;

c) să solicite, la terminarea lucrărilor, participarea reprezentantului orașului Cajvana la recepţia lucrărilor şi la întocmirea procesului- verbal de recepție.

d) să prezinte Finanţatorului documentele justificative atât în copie, cât şi în original, până cel mai târziu la data de 31 decembrie al anului în care a primit finanțarea. În cazul primirii sprijinului financiar începând cu trimestrul al IV-lea, justificarea se va face în cel mult 180 de zile de la primirea acestuia (dosarul cu documente justificative, inclusiv facturi emise şi plătite în acest interval, doar pentru sumele primite începând cu trimestrul al IV-lea.

e) să prezinte, la solicitarea Finanţatorului, orice informaţie sau document ce privesc derularea contractului, inclusiv documentele originale ce justifica plăţile, în termen de 5 zile de la solicitarea acestora;

**Art. 6** - Obligaţiile Finanţatorului sunt:

a) să vireze sumele alocate pentru finanţarea lucrărilor Beneficiarului din prezentul contract;

b) să nu comunice, în nici o situaţie, fără consimţământul prealabil scris al Beneficiarului, informaţii confidenţiale aparţinând Beneficiarului sau obţinute de Finanţator în baza relaţiilor contractuale;

c) să sprijinească, prin demersuri legale, obţinerea la timp a aprobărilor, avizelor şi licenţelor, în măsura în care sunt în competența legală a acestuia.

**CAPITOLUL IV - Virarea sumelor reprezentând sprijinul financiar**

Art. 7 - Efectuarea viramentelor

Finanțatorul virează direct în contul Beneficiarului sumele reprezentând sprijinul financiar pentru completarea fondurilor proprii ale acestuia, conform prezentului contract, integral sau eşalonat, în funcţie de execuţia bugetară.

**CAPITOLUL V- Cheltuieli**

**Art. 8** - Efectuarea cheltuielilor de către Beneficiar

(1) Orice sumă primită ca finanţare în temeiul prezentului contract va fi cheltuită de către Beneficiarnumai pentru realizarea lucrărilor prevăzute în cererea de finanţare

(2) Cheltuielile vor fi efectuate de către Beneficiar conform devizului de lucrări prezentat în documentaţia depusă pentru acordarea sprijinului financiar şi prevederilor prezentului contract.

**CAPITOLUL VI - Monitorizare şi control**

**Art. 9** - Informare

Beneficiarul va furniza finanțatorului toate informaţiile referitoare la derularea contractului, pe care acesta i le solicită, cu privire la derularea contractului, Beneficiarul având obligaţia să răspundă în scris oricărei solicitări a acestuia în termen de 5 zile lucrătoare.

**Art. 10** - Prezentarea documentelor justificative obligatorii

(1) Beneficiarul va transmite finanțatorului dosarul de justificare întocmit potrivit prevederilor art. 9 din regulamentul de finanțare, care va cuprinde și următoarele documente:

- copia extraselor de cont bancar prin care se face dovada primirii banilor sau chitanţa de înregistrare în evidenţa contabilă a unităţii de cult beneficiare a sprijinului financiar alocat;

- facturi fiscale, însoţite de dispoziţii de plată, ordine de plată, chitanţe, bonuri de casă, extrase privind viramente bancare, după caz; ordinele de plată vor fi însoţite de extrase de cont în care vor fi evidenţiate viramentele bancare;

- situaţii de lucrări, contracte, acte adiţionale, anexe contract/contracte, note privind stadiul lucrărilor, vizate de diriginţii de specialitate, aferente facturilor; de asemenea, vor fi ataşate şi copii după devizele depuse la dosarul de solicitare a sprijinului financiar.

- fotografii care să ateste stadiul actual al lucrărilor, datate, stamplilate şi semnate de reprezentantul beneficiarului.

(2) Documentele justificative, însoţite de copia devizului de lucrări/ a devizului ofertă depus la dosarul de solicitare a sprijinului financiar, vor respecta următoarelor reguli:

- toate documentele justificative, prezentate în copii xerox, vor fi certificate prin aplicarea ştampilei, a menţiunii "*conform cu originalul*" şi a semnăturii reprezentantul beneficiarului;

- în cazul în care se achiziţionează diverse materiale (de construcţii, instalaţii, electrice etc.) şi nu se detaliază aceste materiale pe factură sau pe bonul fiscal, se va ataşa lista cu materialele respective cumpărate cu nr. de bucăţi şi preţul fiecăruia;

- nu se vor admite la justificare documente care conţin achiziţii de materiale sau servicii, altele decât cele pentru care a fost acordat sprijinul financiar, care nu sunt cuprinse în devizul înaintat pentru obţinerea sprijinului financiar;

- documentele justificative trebuie să fie lizibile şi să nu prezinte ştersături;

- chitanţele care atestă plăţi trebuie să cuprindă în mod obligatoriu următoarele: scopul plăţii, operaţiunea pentru care se face plata, numărul şi data eliberării.

- facturile de avans vor fi insoţite de facturi de regularizare a avansului .

- actele justificative vor fi însoţite de fotografii care atestă stadiul lucrărilor executate la data justificării.

(3) Nu se vor admite la justificare:

- documente care conţin achiziţii de materiale sau servicii, altele decât cele pentru care a fost acordat sprijinul financiar;

- facturi emise sau plătite înainte de primirea sprijinului financiar;

- documente transmise prin fax.

(4) Verificarea actelor justificative se va efectua în termen de 20 zile de la primire.

**Art. 11** – Monitorizarea

(1) Beneficiarul este obligat la păstrarea documentelor care au stat la baza încheierii contractului pe o perioadă de minimum 5 ani de la data încetării raporturilor contractuale

(2) Pe toată durata contractului, precum şi pe o perioadă de 5 ani de la încetarea acestuia, Beneficiarul este obligat să permită, în orice moment, accesul neîngrădit al reprezentanţilor Finanțatorului sau a altor organe de control abilitate prin lege, în scopul realizării controlului financiar şi auditului, pentru a controla registrele, documentele şi înregistrările deţinute de către Beneficiar, pe baza cărora se ţine evidenţa activităţilor derulate în cadrul contractului, pentru verificarea conformării faţă de prevederile prezentului contract.

(3) Controlul se efectuează la locul unde aceste documente sunt păstrate de către Beneficiar, iar acesta are obligaţia să prezinte orice documentaţie solicitată.

(4) Refuzul de a permite accesul acestor persoane şi de a coopera cu acestea, conduce la restituirea integrală a sumelor alocate.

**CAPITOLUL VII - Răspundere contractuală**

**Art.12** - Răspunderea Beneficiarului

(1) Beneficiarul răspunde pentru realizarea obligaţiilor contractuale şi suportă pagubele cauzate Finanţatorului, ca urmare a oricăror acţiuni sau omisiuni legate de realizarea contractului şi care îi sunt imputabile.

(2) Atunci când Finanţatorul constată, ca urmare a verificărilor efectuate şi a proceselor verbale de recepţie depuse, că Beneficiarul a folosit fondurile şi/sau bunurile achiziţionate pentru derularea contractului, într-o manieră neconformă cu clauzele contractuale sau Regulamentul de finanțare sau că nu justifică utilizarea sumelor, Finanțatorul poate solicita restituirea acestora.

(3) Beneficiarul are obligaţia de a restitui în termen de 5 zile lucrătoare de la primirea solicitării scrise, sumele întrebuinţate în alte scopuri decât lucrările prevăzute în cererea de finanţare în termenul de derulare stabilit prin prezentul contract şi cele a căror întrebuinţare nu este dovedită conform prevederilor Regulamentului de finanțare sau prezentului contract.

(4) Nerestituirea sumelor rămase nejustificate după termenul maximum 30 de zile de la expirarea termenului de justificare, conduce la aplicarea de majorări de întârziere conform Legii 207/2015, Codul de procedură Fiscală, art.183, alin.2, în procent de 1% calculate pentru fiecare lună, începând cu ziua imediat următoare termenului de scadenţă şi până la data stingerii sumei datorate.

Art.13 - Limitele răspunderii Finanțatorului

Răspunderea Finanțatorului nu poate fi angajată în nicio situație în care Beneficiarul este ţinut responsabil faţă de terţi pentru orice prejudicii cauzate în derularea lucrărilor finanţate şi în nici în orice altă situaţie ce decurge dintr-o acţiune sau inacţiune ilicită a Beneficiarului legată de finanţarea acordată prin prezentul contract.

**CAPITOLUL IX - Modificarea contractului**

Art.14 - (1) Prevederile contractului pot fi modificate şi/sau completate numai prin acte adiţionale semnate de comun acord de către părţi sau de către împuterniciţi ai acestora, aprobate prin HCL.

(2) Pe parcursul derulării finanţării, Beneficiarul poate modifica, prin solicitare scrisă justificată, aprobată de Finanţator - durata de derulare şi/sau alte elemente, cu condiţia ca acestea să nu schimbe scopul şi obiectivele prevăzute în documentaţia depusă.

**CAPITOLUL X- Rezilierea contractului**

Art.15 – (1) Dacă Beneficiarul nu demarează realizarea lucrărilor/ activităţilor finanţate în termenul stabilit sau nu îndeplineşte obligaţiile contractuale, contractul de finanţare va fi reziliat de plin drept, fără a fi necesară intervenţia instanţei de judecată, în termen de 10 zile calendaristice de la data primirii notificării prin care părţii în culpă i s-a adus la cunoştinţă că nu şi-a îndeplinit obligaţiile contractuale.

(2) Notificarea va putea fi comunicată în termen de 10 zile calendaristice de la data constatării neîndeplinirii sau îndeplinirii necorespunzătoare a uneia sau mai multor obligaţii contractuale.

(3) În cazul rezilierii contractului ca urmare a neîndeplinirii clauzelor contractuale, beneficiarul finanţării este obligat în termen de 30 zile să returneze ordonatorului principal de credite sumele primite, cu care se reîntregesc creditele bugetare ale acestuia, în vederea finanţării altor programe şi proiecte de interes public.

(4) Nespectarea termenului de restituire a sumelor menţionat la alineatul (3) conduce la calculul penalităţilor conform, Legii 207/2015, Codul de perocedură Fiscală, art.183, alin.2, în procent de 1% calculate pentru fiecare lună, începând cu ziua imediat următoare termenului de scadenţă şi până la data stingerii sumei datorate.

(5) Nerespectarea termenelor si a prevederilor din contract duce la pierderea tranşelor ulterioare, precum şi interzicerea participării pentru obţinerea finanţării pe viitor.

Art.16 - Forţa Majoră

(1) Este exonerată de răspundere pentru neexecutare sau executare necorespunzătoare a obligaţiilor ce-i revin, partea care a fost împiedicată de intervenţia unui caz de forţă majoră.

(2) Este forţă majoră evenimentul absolut imprevizibil, imposibil de împiedicat şi independent de voinţa părţilor, care le opreşte să-şi execute obligaţiile ce le revin potrivit prezentului contract.

(3) Forţa majoră trebuie anunţată în scris în 10 zile de la apariţia ei, iar la dispariţia forţei majore, tot în termen de 10 zile trebuie făcută o notificare scrisă.

(4) Realizarea parţială a Proiectului ca urmare a unei situaţii de forţă majoră are drept rezultat plata parţială, Beneficiarul având obligaţia să restituie sumele care nu au fost cheltuite în perioada derulării contractului.

Art.17 – Litigii

Litigiile de orice fel decurgând din executarea prezentului contract se soluţionează pe cale amiabilă în termen de 15 zile calendaristice de la apariţia lor. Eventualele litigii născute din interpretarea, executarea, încetarea prezentului contract, care nu pot fi soluţionate pe cale amiabilă, vor fi supuse soluţionării instanţelor judecătoreşti competente de la sediul finanțatorului.

**Art. 18** – Comunicări

Orice comunicare între părţi se va face în scris, la adresa menţionată în cuprinsul prezentului contract sau care va fi comunicată celeilalte părţi în scris, utilizând mijloace care permit evidenţa transmiterii şi primirii acestora. Daca expeditorul solicită confirmarea de primire, el va indica aceasta în comunicarea lui.

Art.19 – Tittlul executoriu

Prezentul contract constituie titlu executoriu, fără alte formalităţi, pentru satisfacerea creanţelor rezultate în urma rezilierii.

Art.20 – Interpretare

Clauzele prezentului contract se interpretează potrivit prevederilor Codului Civil.

Prezentul contract s-a încheiat în 2 exemplare originale, asigurându-se câte un exemplar pentru fiecare parte.

Primar, Reprezentant legal

al Beneficiarului,

Viză control financiar preventiv,

Vizat Juridic